Oberadenn Bluecoat: tapet dre sourpren e voe an Alamaned gant tagadenn ar Vreizhveuriz e penn-kentañ miz Eost. Diwar goulenn ar Jeneral Eberbach, penn ar Panzer-Gruppe West e teuas an 9 SS Panzer-Division Hohenstaufen gant herr den em lakaat e tu-kleiz ar 21 Panzer-Division e bro Vire e noz an 2 evit klask miret ouzh an dagadenn gant tankoù ar Rouantelezh-Unanet. E-doug an devezh ez eas tankoù ar Guards Division dober un tamm gweladenn betek Estry. Graet e voe un enep-tagadenn gant an Alamaned an deiz war-lerch hag an 11 Armoured Division a rankas kilañ e kreisteiz Le Bény-Bocage. En hevelep devezh e voe taget Estry gant ar 2nd Irish Guards hag ar 5th Coldstream Guards met kazeg a rejont: kollet e voe tro pemzek tank Sherman gante abalamour dun tank Panther. Dre ma rankas ar 21 Panzer-Division mont dober kefridi all e rankas 9 SS Panzer-Division Hohenstaufen sevel un linenn difenn nevez. Dar 5 e kilas an Alamaned adarre hag e treuzjont Estry didan ur ganolierezh stank. Gwashoch e teuas an traoù evit an Alamaned pa voe tennet unanadoù eus an 9 SS Panzer-Division Hohenstaufen kuit eus an talbenn evit prientiñ an dagadenn davet Mortain. Dan 8 e voe kanoliataet Estry gant an Alamaned evit miret ouzh ar Gevredidi dont tre er vourch. Ur wrzh chwitet o zaol gant an Alamaned a-enep Mortain (Oberadenn Lüttich) e chortoze ar 7 Lu Alaman an urzh kilañ evit chom hep bout distrujet razh. Dan 13 en em gavas tirlu SUA drek dan 9 SS Panzer-Division Hohenstaufen. An Alamaned a gilas hag ar wastadourion a zilezas Estry.